**СЛУЖБЕНИ ЛИСТ**

**ГРАДА ПРОКУПЉА**

|  |  |  |
| --- | --- | --- |
| **ГОДИНА XVI**  **Број 19** | **Прокупље**  **29. Април**  **2024.године** | **Лист излази према потреби**  Годишња претплата: 1.000 дин.  Цена овог броја износи: 40 дин.  Рок за рекламацију: 10 дана |

1

На основу члана 27. став 10. , а у вези члана 26. став 1. тачка 2. и члана 34. Закона о јавној својини („Сл.гласник РС“, бр. 72/2011, 88/2013, 105/2014, 104/2016-др. Закон, 108/2016, 113/2017, 95/2018, 153/2020), члана 6. Уредбе о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда („Сл.гласник РС“, бр. 16/2018), и члана 63.став 1. тачка 19. Статута Града Прокупља („Сл.лист Општине Прокупље“, бр.15/2018), Записника са јавног надметања – лицитације – давање у закуп пословних простора у јавној својини Града Прокупља на одређено време, к.п.бр.306/2 КО Прокупље-град – Нова пијаца бр.463-12/2024-02 од 26.04.2024. године, Градско веће града Прокупља на седници одржаној дана 29.04.2024.године, доноси следећу

**О Д Л У К У**

**о давању у закуп пословног простора у јавној својини Града Прокупља на одређено време**

**I** **ДАЈЕ СЕ** у закуп, као најповољнијем понуђачу, пословни простор у јавној својини Града Прокупља који се налази на Новој пијаци на кат.пар.бр..306/2 КО Прокупље, уписан у лист непокретности бр.6712 КО Прокупље-град и то:

* У објекту бр.4, пословни простор у улазу бр. 6 посебан део бр.6, површине 25 м2, трговинска делатност, закуп 1 година са могућношћу продужења, по укупној цени од 14.687,50 динара месечно – трговинској радњи Саша Петровић ПР МАЛОПРОДАЈА КУЋНОМ ХЕМИЈОМ, власника Саше Петровића, са седиштем у Прокупљу, ул.Ратка Павловића - Ћићка бр.230 ПИБ: 112246554; МАТ.Број: 65976331

**II** Овлашћује се градоначелник града Прокупља да са понуђачем из предходног става закључи уговор о закупу пословног простора из става I ове одлуке.

**III** Уговор о закупу предметног пословног, биће закључен најкасније у року од 30 дана од дана доношења ове одлуке.

**IV** Ова Одлука ступа на снагу осмог дана од дана објављивања у „Службеном листу града Прокупља“

**V** Одлуку доставити: Одељењу за урбанизам, стамбено-комуналне делатности и грађевинарство, Одељењу локалне пореске администрације, Одељењу за буџет и финансије градске управе града Прокупља, понуђачу, Архиви.

ГРАДСКО ВЕЋЕ ГРАДА ПРОКУПЉА

Број: 06-57/2024-02

У Прокупљу, 29.04.2024. године

ПРЕДСЕДНИК

ГРАДСКОГ ВЕЋА

Мирослав Антовић с.р.

2

На основу члана 46. Закона о локалној самоуправи (,,Службени гласник РС“, бр.129/07, 83/14-др.закон,101/10-др.закон, 47/18 и 111/21-др.закон),члана 53.Статута града Прокупља (,,Службени лист општине Прокупље„ бр.15/2018) и члана 21.Одлуке о Градском већу града Прокупља (,,Службени лист града Прокупља „ бр.2/2018), а у вези са чланом 53.Уредбе о накнади трошкова и отпремнини државних службеника и намештеника (,,Службени гласник РС,, бр.98/07-пречишћени текст,84/14,84/15, 74/21 и 119/23), Градско веће града Прокупља на седници одржаној дана 29.04.2024.године донело је

ПРАВИЛНИК О ИЗМЕНАМА И ДОПУНАМА ПРАВИЛНИКА О НАКНАДИ ПУТНИХ ТРОШКОВА ЗА СЛУЖБЕНО ПУТОВАЊЕ У ЗЕМЉИ И ИНОСТРАНСТВО

Члан 1.

У Правилнику о накнади путних трошкова за службено путовање у земљи и иностранству (,,Службени лист општине Прокупље“ бр.19/2015 и ,,Службени лист града Прокупља“ бр,38/2019) члан 1. мења се и гласи:

,, Правилником о накнади путних трошкова за службено путовање у земљи и иностранству (у даљем тексту: Правилник) уређују се услови под којима изабрана, именована и постављена лица у органима града Прокупља, запослени у Градској управи града Прокупља и интерни ревизори у Служби интерне ревизије (у даљем тексту: запослени) остварују право на накнаду путних трошкова за службено путовање у земљи и иностранство“.

Члан 2.

У Правилнику у члану 2.став 2. прва алинеја мења се и гласи:

,,- градоначелник, који издаје налог за службено путовање заменику градоначелника, члановима Градског већа, начелнику Градске управе, лицима која он поставља, председнику Скупштине града иинтерним ревизоримау Служби интерне ревизије;“.

Члан 3.

У Правилнику у целом тексту речи: ,,Одељење за привреду и финансије“ замењују се речима: ,,Одељење за буџет и финансије“ у одговарајућем падежу.

Члан 4.

У Правилнику у члану 8.став 1.мења се и гласи:

,Дневница за службено путовање у земљи износи 1000,00 динара“ .

Члан 5.

У Правилнику у члану 14.став 1. мења се и гласи:

,,Службено путовање у иностранство одобрава решењем Градско веће града Прокупља у складу са Одлуком о буџету града Прокупља.“

Члан 6.

У Правилнику у члану 15.став 2. мења се и гласи:

,, Овлашћена лица из члана 2. Правилника издају налог за службено путовање у иностранство запосленом пре него што он пође на службено путовање“.

Члан 7.

У осталом делу, Правилник о накнади путних трошкова за службено путовање у земљи и иностранству (,,Службени лист општине Прокупље“ бр.19/2015 и ,,Службени лист града Прокупља“ бр,38/2019) остаје непромењен.

Члан 8.

Овај Правилник ступа на снагу осмог дана од дана објављивања у Службеном листу града Прокупља.

Број : 06-57/2024-02

У Прокупљу, дана 29.04.2024.године

ГРАДСКО ВЕЋЕ ГРАДА ПРОКУПЉА

Председник Градског већа

Мирослав Антовић с.р.

***С а д р ж а ј***

***1.Одлука о давању у закуп пословног простора у јавној својини Града Прокупља на одређено време..........................................................................................................................1***

***2. Правилник о изменама и допунама Правилника о накнади путних трошкова за службено путовање у земљи и иностранству...................................................................3***



Издавач**:** *Скупштина града Прокупља*

**Лист уредио** *Ивана Обрадовић*

**Главни и одговорни уредник:** *Секретар Скупштине града Прокупља Тања Ђорђевић*